15. 12. 88 De Europæiske Fællesskabers Tidende Nr. C 322/19 
Forslag til Rådets forordning (EØF) om særlige foranstaltninger for nødder og om ændring af 
forordning (EØF) nr. 1035/72 om den fælles markedsordning for frugt og grønsager 
KOM(88) 597 endelig udg. 
(Forelagt af Kommissionen den 31. oktober 1988) 
(88/C 322/12) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til udtalelse fra Europa-Parlamentet, 
og 
ud fra følgende betragtninger: 
Markedssituationen for nødder, dvs. især mandler, 
hasselnødder og valnødder, afslører, at produktionen i 
vidt omfang ikke opfylder de tekniske og handelsmæs­
sige krav, hverken med hensyn til de tekniske produk­
tionsvilkår, der er kendetegnet ved talrige små bedrifter 
og meget ringe mekaniseringsgrad med deraf følgende 
ringe produktivitet og høje omkostninger, eller med 
hensyn til afsætningsvilkårene; 
oprettelse af producentorganisationer, hvor medlem­
merne skal overholde de af organisationen fastsatte 
regler for at forbedre produkternes kvalitet og tilpasse 
udbuddet til markedskravene, kan afhjælpe ovennævnte 
strukturelle mangler; der bør fastsættes bestemmelser 
med henblik på at lette oprettelsen af producentorganisa­
tioner og disses virksomhed; 
tilskyndelsen kan først og fremmest bestå i, at der til 
oprettelsen af sådanne organisationer ydes en fast 
engangsstøtte, der udbetales det første år efter året for 
medlemsstatens anerkendelse af organisationen, og som 
ydes ud over den støtte, der er fastsat i artikel 14 i 
Rådets forordning (EØF) nr. 1035/72 af 18. maj 1972 
om den fælles markedsordning for frugt og grøn­
sager ('), senest ændret ved forordning (EØF) nr. . . ./ 
88; det bør fastsættes, at Fællesskabet skal betale et 
finansielt bidrag på 50 % af den støtte, som medlems­
staten har ydet; 
for at de producentorganisationer, der producerer og 
afsætter nødder, kan koncentrere udbuddet, bringe 
produkterne på markedet lidt efter lidt, ved at der bl.a. 
skabes tilstrækkelig lagerkapacitet, samt forbedre 
produkternes kvalitet, bør tilvejebringelsen af driftska­
pital for disse organisationer fremmes; dette kan ske ved, 
(') EFT nr. L 118 af 20. 5. 1972, s. 1. at medlemsstaten og Fællesskabet yder finansielle bidrag 
til tilvejebringelsen af driftskapital, idet der for disse 
finansielle bidrag er fastsat et loft baseret på værdien af 
den produktion, som producentorganisationerne har 
afsat i et givet høstår; 
for i højere grad at få de producenter, der er medlem af 
en producentorganisation, til at modernisere deres plan­
tager for at opfylde markedskravene, bør det være en 
forudsætning for ydelse af støtte til oprettelse af produ­
centorganisationer og til tilvejebringelse af driftskapital, 
at der indgives en plan for sortsomstilling og forbedret 
afsætning, og at denne plan godkendes af de nationale 
myndigheder, som medlemsstaterne har udpeget; for at 
opfylde målsætningen bør sigtet med disse planer først 
og fremmest være at skabe en genetisk og dyrknings­
mæssig forbedring af produkter fra arealer med en 
ensartet tæt beplantning; 
der bør ydes en særlig støtte til gennemførelse af disse 
planer med bidrag fra medlemsstaterne og Fællesskabet; 
det er dog nødvendigt at begrænse denne støtte og at 
give den karakter af en overgangsordning, hvor den 
gradvis nedsættes, således at producenternes finansielle 
medansvar gradvis øges; 
for at gøre alle nuværende og potentielle forbrugere 
bekendte med de pågældende produkter og for at 
tilpasse afsætningen til markedsbehovene samt for at 
stimulere nøddeproducentsammenslutningernes virk­
somhed, bør det fastsættes, at Fællesskabet skal bidrage 
til finansieringen af foranstaltninger, der kan øge 
forbruget og forbedre anvendelsen af disse produkter — 
UDSTEDT FØLGENDE FORORDNING: 
Artikel 1 
I forordning (EØF) nr. 1035/72 foretages følgende 
ændringer: 
1. I artikel 1, stk. 3, første afsnit, tilføjes nedenstående 
led: 
Nr. C 322/20 De Europæiske Fællesskabers Tidende 15. 12. 88 
»— nødder: 1. september til 31. august«. 
2. Som afsnit Ila indsættes: 
»AFSNIT Ila 
Særlige foranstaltninger for nødder 
Artikel 14a 
— mandler henhørende under KN-kode 0802 11 90 
og 0802 12 90 
— hasselnødder henhørende under KN-kode 0802 
21 00 og 0802 22 00 
— valnødder henhørende under KN-kode 0802 31 00 
og 0802 32 00 
Artikel 14b 
1. Uden at det i øvrigt berører bestemmelserne i 
artikel 14, yder medlemsstaterne for at fremme opret­
telsen af producentorganisationer en fast tillægsstøtte 
til de producentorganisationer, hvis økonomiske virk­
somhed består i produktion og afsætning af nødder, 
og som indsender en plan for sortsomstilling og 
forbedret afsætning godkendt af de kompetente natio­
nale myndigheder efter artikel 14d. 
Støtten ydes til producentorganisationen i det første 
år efter det år, hvor den nationale kompetente 
myndighed har anerkendt organisationen. 
2. Støtten i stk. 1 beregnes efter, hvor stor en 
mængde nødder producentorganisationen har afsat i 
løbet af det første høstår; der fastsættes et enhedsstøt-
tebeløb pr. delmængde. 
Den ydede støtte refunderes af Den Europæiske 
Udviklings- og Garantifond for Landbruget, Udvik­
lingssektionen, med 50 °/o. 
3. Medlemsstaterne underretter Kommissionen om, 
hvilke producentorganisationer der er blevet aner­
kendt efter denne artikel, hvor mange medlemmer de 
har, og hvor stor en mængde de har afsat i det første 
høstår. 
4. Rådet fastsætter med kvalificeret flertal på 
forslag af Kommissionen, hvor store de i stk. 2 
omhandlede delmængder skal være, samt hvilket 
enhedsstøttebeløb, der gælder inden for hver af disse 
delmængder. 
Artikel 14c 
Medlemsstaterne yder en særlig støtte til de produ­
centorganisationer, der tilvejebringer en driftskapital 
efter nedenstående bestemmelser, og som indsender 
en plan for sortsomstilling og forbedret afsætning 
godkendt af de kompetente nationale myndigheder 
efter artikel 14d. 2. Formålet med tilvejebringelsen af driftskapitalen 
er dels at kunne regulere udbuddet ved at sikre finan­
sieringen af den oplagring, der er nødvendig for, at 
produkterne kan bringes på markedet på den optimale 
måde, dels at åbne mulighed for at forbedre emballe­
ringen, så produkterne lettere kan afsættes. Ved hjælp 
af denne driftskapital kan producentorganisationen 
finansiere bl.a. oplagring, sortering, knækning og 
emballering. 
3. Den særlige støtte er en engangsstøtte, der ydes, 
såfremt driftskapitalen finansieres med: 
— 50 % af producentorganisationen 
— 15 % gennem støtte fra medlemsstaten. 
EF-finansieringen udgør 35 % af driftskapitalen. 
Medlemsstatens og Fællesskabets samlede finansielle 
bidrag må ikke overstige 15 % af værdien af den 
produktion, som producentorganisationen afsætter i 
løbet af et høstår. 
Artikel 14d 
1. Producentorganisationerne tildeles den i artikel 
14b og 14c fastsatte støtte, såfremt de indsender en 
plan for sortsomstilling og forbedret afsætning 
godkendt af medlemsstatens kompetente myndig­
heder. 
Planerne som omhandlet i første afsnit skal først og 
fremmest tilsigte en forbedring af kvaliteten af 
produktionen på arealer med ensartet, tæt beplant­
ning, og i givet fald forbedret afsætning. Gennem 
planerne iværksættes de former for foranstaltninger, 
der er truffet efter proceduren i artikel 14g. 
2. Til gennemførelse af de godkendte planer ydes 
der fællesskabsstøtte, når planerne finansieres med 
mindst 50 % af producentorganisationerne og med 
50 % af medlemsstaten. Fællesskabsstøtten udgør 
70 % af medlemsstatens bidrag. 
Der er dog fastsat et loft over, hvor meget medlems­
statens støtte og fællesskabsstøtten kan udgøre pr. ha. 
Støttens fra medlemsstaten og fællesskabsstøtten 
udbetales over ti år. Maksimumsstøtten nedsættes 
gradvis. 
3. Rådet fastsætter med kvalificeret flertal på 
forslag af Kommissionen: 
— loftet over støtten pr. ha fra medlemsstaten og 
Fællesskabet 
— takten for den gradvise nedsættelse af den natio­
nale støtte og fællesskabsstøtten. 
15. 12. 88 De Europæiske Fællesskabers Tidende Nr. C 322/21 
4. Medlemsstaterne meddeler Kommissionen de 
planer, som producentorganisationerne har indsendt. 
Disse planer må først godkendes af medlemsstatens 
kompetente myndighed 60 dage efter, at de er blevet 
meddelt Kommissionen, idet Kommissionen i denne 
periode kan fremsætte anmodning om ændring eller 
forkastelse af planer. 
Artikel J4e 
1. Fællesskabet bidrager med 50 % til finansie­
ringen af foranstaltningerne til forøget forbrug og 
forbedret anvendelse i Fællesskabet af nødder på 
nedenstående betingelser. 
2. Formålet med de i stk. 1 omhandlede foranstalt­
ninger er følgende: 
— forbedring af produkternes kvalitet bl.a. ved, at 
der gennemføres markedsundersøgelser og udvik­
les nye anvendelsesformål, herunder metoder til 
den fornødne tilpasning af produktionen 
— udvikling af nye emballeringsmåder 
— udsendelse af råd om marketing til de forskellige 
erhvervsdrivende i sektoren 
— organisering af og deltagelse i handelsmesser og 
udstillinger. 
3. Kommissionen fastsætter gennemførelsesbestem­
melserne til denne artikel efter fremgangsmåden i 
artikel 14g og fastlægger de i stk. 2 omhandlede 
foranstaltninger nærmere elier træffer nye foranstalt­
ninger. Artikel 14/ 
1. Den i artikel 14c, artikel 14d og artikel 14e 
omhandlede støtte betragtes som interventionsforan­
staltninger til regulering af landbrugsmarkederne som 
fastsat i artikel 3, stk. 1, i Rådets forordning (EØF) 
nr. 729/70 (')• 
2. Hvad angår den i stk. 1 omhandlede støtte, kan 
Kommissionen på anmodning af de berørte medlems­
stater efter fremgangsmåden i artikel 13 i forordning 
(EØF) nr. 729/70 beslutte at udbetale den første støt­
terate på grundlag af de af medlemsstaterne 
godkendte planer for sortsomstilling og forbedret 
afsætning. 
Artikel 14g 
Kommissionen fastsætter gennemførelsesbestemmel­
serne til dette afsnit efter fremgangsmåden i artikel 
33. Gennemførelsesbestemmelserne omfatter foran­
staltninger til kontrol af fællesskabsstøttens anven­
delse. 
(') EFT nr. L 94 af 28. 4. 1970, s. 13.« 
3. I bilag I i kolonnen »frugt« tilføjes: 
»Mandler, hasselnødder og valnødder«. 
Artikel 2 
Denne forordning træder i kraft den . . . 
Denne forordning er bindende i alle enkeltheder og 
gælder umiddelbart i hver medlemsstat.